SØGER  LÆRDOM  VED  LÆSNING  OG  VED  TRO 


NUMMER    15 


1.  AUGUST  1929 


78.  AARGANG 


UKYSKHED,  TIDENS  MEST  FREM- 
HERSKENDE ONDE. 

(Afdøde  Præs.  Joseph  F.  Smith.) 

(Fortsat  fra  Side  224.) 

Forfærdelig,  som  Tilstanden  er,  er  det  dog  ikke  desto 
mindre  den  sorte  Virkelighed,  at  Flokke  af  Kvinder  tilbyder 
deres  Legeme  og  Sjæl  for  Penge  og  mangler  ikke  paa  villige 
Købere.  Hvem  er  den  mest  fordærvede  —  Sælgeren  eller  Kø- 
beren af  Kvindens  Ære?  I  mange  Tilfælde  er  en  større  Ind- 
sigt og  Analysering  end  den  menneskelige  nødvendig  for  en 
retfærdig.  Kendelse;  men  det  er  sikkert  og  vist,  at  ligemeget 
hvilken  Undskyldning,  der  under  Omstændighederne  kan  fin- 
des for  Kvinden,  er  kødelig  Begær  Mandens  første  Motiv.  Hvis 
Mændenes  Lidenskaber  var  holdt  i  naturlige  og  sømmelige 
Baand,  vilde  Kvindens  Kyskhed  ophøre  at  være  en  salgbar 
Vare  paa  Samfundets  vanhellige  Torv. 

Den  Ringeagt,  i  hvilken  streng  seksuel  Moralitet  i  Almin- 
delighed holdes,  er  Aarsag  til  en  virkelig  Fare  for  Nationen 
som  en  menneskelig  Institution;  for  ikke  at  tale  om,  at  denne 

almindelige  Udskejelse  er  en  Synd  mod  guddommelige  Love. 
Med  det  afskrækkende  Eksempel,  som  Historien  giver,  er  der 
Aarsag  til  at  forbavses  over,  at  Regeringen  skulde  være 
næsten  blind  for  den  Opløsning,  der  kommer  fra  at  overtræde 
moralske  Love  blandt  dets  Borgere.  Thi,  som  allerede  nævnt, 
endskønt  individuel  Uddannelse  er  den  fundamentale  Grund- 
vold for  et  Samfunds  Forbedring,  saa  vil  dog  regulerende 
Love  være  nødvendige  saalænge,  som  Ulovlighed  florerer.  Det 
gamle  Grækenlands  Storhed,  Romernes  Overlegenhed,  disse 
stolte  Herskere,  der  én  Gang  regerede  Verden,  er  forsvunden; 
og  Historiens  Dom  specificerer  den  fremherskende  seksuelle 
Umoralitet  som  en  af  Hovedaarsagerne  til  Faldet  og  Under- 
gangen af  disse  mægtige  Nationer.  Den  Religion,  som  jeg  re- 
præsenterer, har  Bøger,  der  fortæller  om  Tilfælde  af  endnu 
større  Vigtighed;  thi  de  omhandler  den  fysiske  Undergang  og 
fuldstændige  Udryddelse  af  en  engang  mægtig  Nation  og  den 
fuldstændige  Fornedrelse  af  en  anden.  Ifolge  Mormons  Bog 
var  det  amerikanske  Fastland  engang  befolket  af  to  Folk,  der 
var  kendt  som  Nephiter  og  Lamaniter.  De  førstnævnte  var 
fremadskridende  gennem  en  længere  Tidsperiode;  de  byg- 
gede Byer  og  var  en  kultiveret  Civilisation,  og  saa  længe  de 
levede  retskaffent,  trivedes  de.  Lamaniterne  var  omskiftende, 
og  med  Undtagelse  af  korte  Mellemrum  stod  de  altid  i  et 
fjendtligt  Forhold  til  deres  Brødre,  Nephiterne.  Den  frede- 
ligste Periode  i  deres  Historie  var  de  første  to  hundrede  Aar 
i  den  kristne  Æra,  i  hvilken  Tidsperiode  Folket  levede  et  rent 
og  kyskt  Liv.  Angaaende  den  Tid  læser  vi:  »Og  der  fandtes 
ingen  Splidagtighed  i  Landet  paa  Grund  af  Guds  Kærlighed, 
som  boede  i  Folkets  Hjerter.  Og  der  var  ingen  Misundelse, 
eller  Strid  eller  Forstyrrelse,  eller  Horeri,  eller  Løgn,  eller 
Mord,  ej  heller  nogen  Slags  Løsagtighed;  og  der  kunde  visse- 
lig ikke  være  et  lykkeligere  Folk  iblandt  alle  Folk,  som  var 
skabt  ved  Guds  Haand.«  (4.  Nephi  15 — 16.) 

Men  denne  rene  og  lykkelige  Tilværelse  efterfulgtes  af  en 
Æra  af  forfærdelige  Udskejelser.  Seksuel  Urenhed  og  almin- 

delig  Slaphed  var  de  Synder,  der  var  mest  fremragende  af 
alle  de  Synder,  der  førte  til  Nationernes  Død.  Som  Profeterne 
havde  forudsagt,  blev  Nephiterne  fornedret,  og  med  gud- 
dommelig Tilladelse  udryddede  deres  Fjender  dem  som  Na- 
tion; og  Lamaniterne  er,  endskønt  de  sejrede  i  Striden,  ned- 
sunket til  de  nuværende  amerikanske  Indianeres  fornedrede 
Tilstand.  Arkæologerne  fortæller  os,  at  Menneskebenene,  der 
tages  fra  Indianernes  Grave  her  i  Landet,  bærer  ufejlbarlige 
Mærker  af  Syfilis  og  lignende  Sygdommes  Forekomst  blandt 
de  ældgamle  Amerikanere. 

Skal  vor  moderne  Nation  paadrage  sig  selv  denne  ødelæg- 
gende og  fordærvelige  Ulykke?  Dette  Ødelæggelsesarbejde 
foregaar  Landet  over,  og  det  opereres  med  samme  Lumskhed 
som  Giftstoffet  i  en  farlig  Smitte.  Tidens  Krav  er  en  national 
Opvækkelse  til  Nødvendigheden  af  personlig  Renhed  og  om- 
væltende Reformer  med  Hensyn  til  seksuel  Moralitet.  Ligesom 
ved  Bekæmpelsen  af  fysiske  Svagheder  skulde  de  enkelte  In- 
divider, naar  de  behandles  for  moralsk  Smitte,  gøres  uimod- 
tagelige, hvis  muligt,  ved  at  belære  dem  om  hygiejnisk  Leve- 
maade  og  ved  Indpodning  af  Retfærdighedsfølelser;  og  sam- 
tidig skulde  enhver  mulig  Bestræbelse  forlanges  til  at  standse 
Plagens  Udbredelse  ved  Samfundsrenhed.  Den  almindelige 
Tendens  til  Usømmelighed  i  Klædedragt,  den  Overflod  af 
umoralske  Noveller  i  trykt  Litteratur,  i  Drama  og  fremfor  alt 
i  Biografer,  Tolerancen  overfor  Usømmelighed  i  vor  daglige 
Tale  og  Opførsel,  virker  dødbringende  ved  at  fostre  disse  for 
Sjælen  underminerende  Synder. 

I  Lighed  med  mange  legemlige  Sygdomme  drager  seksuel 
Overtrædelse  med  sig  et  helt  Tog  af  andre  Onder.  Som  den 
fysiske  Virkning  af  Drikfældighed  medfører  en  Forringelse  af 
Organerne  og  Forstyrrelse  i  deres  livsgivende  Fungering,  og 
saaledes  udsætter  Legemet  for  Modtagelighed  af  en  hvilken 
som  helst  Sygdom  og  ligeledes  forringer  Modstandskraften  til 
endog  det  ringeste,  saaledes  udsætter  Ukyskhed  Sjælen  for 
adskillige   aandelige   Sygdomme   og  berøver   den   baade   for 

Modstandskraft  og  Kraften  til  at  overvinde.  Den  umoralske 
Verden  paa  Kristi  Tid  vilde  ikke  lytte  til  Sandheden,  og  for- 
medelst deres  sygelige  Tilstand  i  Hjerte  og  Sind  søgte  de  efter 
Tegn  og  foretrak  tomme  Fabler  fremfor  Frelsens  Budskab. 

Jesu  Kristi  Evangelium  er  det  guddommelige  ordinerede 
Universalmiddel  mod  de  Sygdomme,  der  plager  Menneske- 
heden og  i  Særdeleshed  mod  de  frygtelige  Sygdomme  fra 
seksuelle  Synder.  Bemærk  Mesterens  Lærdomme,  da  han  vir- 
kede blandt  Menneskene  i  Kødet  —  det  var  først  og  fremmest 
at  lære  individuel  Retskaffenhed  og  ret  Levemaade.  Den  mo- 
saiske Lov  blev  erstattet  af  den  personlige  Hengivenhed  til, 
hvad  der  var  ret.  »I  have  hørt,«  sagde  han,  »at  der  er  sagt: 
Du  maa  ikke  bedrive  Hor.  Men  jeg  siger  eder,  at  hver  den, 
som  ser  paa  en  Kvinde  for  at  begære  hende,  har  allerede  be- 
drevet Hor  med  hende  i  sit  Hjerte.«  (Matt.  5:  27—28.)  Synden 
i  sig  selv  kan  komme  fra  en  sanselig  Tanke,  et  begærende 
Blik;  ligesom  Mord  ofte  er  Frugten  af  Had  og  Begærlighed. 

Vi  antager  uden  Forbehold  eller  Kvalifikation  Herrens  Be- 
faling gennem  en  fordum  Nephit-Profet:  »Thi  jeg,  den  Herre 
Gud,  har  Behag  i  Kvindernes  Kyskhed;  men  Horeri  er  mig  en 
Vederstyggelighed,  saa  siger  Hærskarernes  Herre.«  (Jakob 
2:  28.) 

Vi  paastaar,  at  Udgydelse  af  uskyldigt  Blod  er  den  eneste 
Synd  af  alle  personlige  Overtrædelser,  der  er  større  end 
seksuel  Synd,  og  at  den,  der  begaar  Hor,  ingen  Del  faar  i  den 
højeste  Herlighed. 

Vi  forkynder  som  Herrens  Ord: 

»Du  skal  ikke  bedrive  Hor.« 

»Den,  der  ser  paa  en  Kvinde  for  at  begære  hende,  eller 
den,  som  bedriver  Hor  i  sit  Hjerte,  skal  ikke  have  Aanden, 
men  skal  fornægte  Troen.« 


De  Vises  Tunge  giver  god  Kundskab;  men  Daarens  Mund 
udgyder  Taabelighed.  (Ordsp.  15:  2.) 

ANDREW  JENSEN   SKÆNKER  KIRKEN 
SIT  BIBLIOTEK. 


Hele  det  private  Bibliotek  af  Andrew  Jensen,  assisterende 
Kirkehistoriker  (fhv.  Missionspræsident  over  den  skandina- 
viske Mission),  der  repræsenterer  Literatur,  som  er  samlet 
i  en  Periode  af  56  Aar  og  indeholder  mere  end  5000  Bøger 
fra  Verdens  fire  Hjørner,  er  skænket  Kirken  af  den  gamle 


Kirkehistoriker  Andrew  Jensen  siddende  foran  sit  store  BiUiotek, 
som  han  nu  har  skænket  Kirken. 

Historieskriver.  Biblioteket  indbefatter  Bøger  om  Historie, 
Geografi,  Literatur  og  Rejser,  medens  dog  størst  Vægt  er 
lagt  paa  Samlinger  af  Kirkebøger  og  Hefter  og  en  stor  Sam 
ling  af  fine  og  sjældne  Førsteudgaver,  blandt  hvilke  er  en 
Førsteudgave  af  seks  paa  hinanden  følgende  danske  Udgaver 
af  Mormons  Bog,  to  svenske  og  tre  tyske  Udgaver  af  Bogen. 
Fire-og-tyve  udenlandske  Sprog  er  repræsenteret  i  Sam- 
lingen. For  at  samle  disse  Bøger  og  Materiale  har  /lldste 
Jensen  rejst  til  enhver  af  Kirkens  udenlandske  Missioner 
samt  foretaget  omfattende  Rejser,  der  ialt  udgør  over  500,000 
engelske   Mil.  Ældste   Jensen   har   en    fuldstændig   Samling 

af  alle  Kirkens  engelske  Publiceringer,  af  hvilke  mange  er 
de  eneste,  der  findes,  og  han  har  brugt  megen  af  sin  Tid 
til  at  samle  paa  smaa  Enkeltheder  af  Tildragelser  fra  Kirkens 
tidligere  Dage  i  de  forskellige  Missioner.  Mange  af  disse 
Optegnelser  er  meget  mere  fuldstændige,  end  hvad  der  fin- 
des i  de  respektive  Missioner.  Alle  af  Ældste  Jensens  egne 
Udgaver  er  fuldstændige  i  Detaillerne  og  fortalt  paa  en  saa 
tydelig  og  realistisk  Maade,  at  man  ved  at  læse  Bøgerne, 
bliver  bragt  i  en  saa  forbavsende  nær  Berøring  med  Begi- 
venhederne til  trods  for,  at  mange  Aar  er  henrundne. 

Da  han  blev  bedt  om  at  fortælle,  hvad  det  var,  der  star- 
tede ham  paa  hans-  Livs  Arbejde  med  at  samle  Historie  og 
afskrive  Enkelthederne  i  Tildragelser,  fortalte  Historieskri- 
veren følgende:  »I  1859,  da  jeg  var  otte  Aar  gammel,  besøgte 
Missionærerne  min  Faders  Hjem  i  Vendsyssel  paa  Halvøen 
Jylland.  Disse  Ældster  aflagde  os  flere  Besøg,  og  da  de  ned- 
skrev deres  Tildragelser  i  en  Bog  og  var  saa  grundige  med 
at  samle  Oplysninger,  kunde  Ynglingen  ikke  modstaa 
Fristelsen  til  at  se  over  deres  Skuldre,  efterhaanden  som 
de  indførte  alt  saa  ordentligt  i  Bøgerne«. 

Ældste  Jensen  oplyser,  at  den  Orden  og  Grundighed, 
hvormed  disse  Optegnelser  blev  nedskrevne,  inspirerede  ham 
med  Ønsket  om  at  udføre  Arbejde  af  samme  Slags,  og  fra 
den  Tid  af  nedskrev  han  med  ualmindelig  Omhu  og  Taal- 
modighed  alt,  hvad  han  saa,  hvad  enten  af  større  eller 
mindre  Betydning.  Deseret  Neivs. 


Thi  hver  den,  som  øver  ondt,  hader  Lyset  og  kommer  ikke 
til  Lyset,  for  at  hans  Gerninger  ikke  skulde  revses.  Men  den, 
som  gør  Sandheden,  kommer  til  Lyset,  for  at  hans  Gerninger 
maa  blive  aåbenbarede;  thi  de  ere  gjorte  i  Gud.  (Joh.  3: 
20—21.) 

PRÆSIDENT  HOLGER  M.  LARSENS 
HILSEN. 


HOLGER  M.  LARSEN 
Præsident. 


Det  er  med  Glæde  og  Tilfredshed,  at  jeg  igen  efter  18 
Aars  Fraværelse  har  Anledning  til  at  komme  tilbage  til 
mit  Fødeland  som  en  Budbærer  af  Jesu  Kristi  Evangelium. 

Det  er  med  Ydmyghed  i  mit 
Hjerte,  at  jeg  har  modtaget  det 
store  og  ansvarsfulde  Kald  af 
Kirkens  første  Præsidentskab, 
og  jeg  haaber  med  Herrens  Vel- 
signelser og  Missionærernes  og 
de  Helliges  Assistance  at  være 
i  Stand  til  at  gøre  noget  godt 
og  være  meddelagtig  i  at  bære 
Herrens  Værk  fremad  i  denne 
Del  af  hans  Vingaard. 

Jeg  føler  min  Ufuldkommen- 
hed i  at  overtage  Arbejdet  efter 
saa  dygtig  en  Mand  som  eders  nuværende  Præsident, 
Joseph  L.  Petersen,  der  i  42  Maaneder  har  arbejdet  blandt 
eder.  Baade  Præsident  og  Søster  Petersen  har  udført  et 
udmærket  Arbejde  i  denne  Mission.;  de  har  arbejdet  med 
Nidkærhed  til  Værkets  Forfremmelse,  og  Missionen  er  i  en 
udmærket  Tilstand. 

En  smuk  Byggegrund,  beliggende  paa  en  af  Frederiks- 
bergs bedste  Gader,  er  købt  af  Kirken,  og  Arbejdet  paa  Kir- 
ken og  Missionshuset  er  blevet  paabegyndt,  og  det  er  nu 
vort  Ansvar  at  fuldende  dette  store  Foretagende,  som  Præ- 
sident Petersen  har  paabegyndt. 

Til  mine  Medarbejdere,  Missionærerne,  vil  jeg  sige  dette. 
»Eders  Forældre  og  Venner  i  Bjergenes  Dale  har  Tro  og 
Tillid  til  eders  Nidkærhed,  og  deres  Bønner  Morgen  og 
Aften  er,  at  I  maa  udføre  eders  Missions  Arbejde  og  bringe 
mange  til  Sandhedens  Erkendelse.  Vær  trofast  til  den  Til- 

lid,  som  eders  Forældre  har  til  eder,  spild  ikke  eders  Tid, 
men  arbejd  med  Iver  for  Herrens  Værks  Forfremmelse, 
og  jeg  vil  love  eder  Herrens  Velsignelser. 

Til  De  Sidste  Dages  Hellige:  Erindrer  de  Pagter,  som  I 
har  sluttet  med  eders  himmelske  Fader,  lev  et  saadant 
Liv,  at  eders  Medmennesker  kan  se  eders  gode  Gerninger 
og  prise  Gud,  vor  himmelske  Fader. 

Erindrer  eders  Bønner,  bed  ikke  alene  for  eder  selv,  men 
erindrer  dem,  der  er  kaldet  til  at  arbejde  iblandt  eder  som 
Missionærer,  og  dem  som  præsiderer  over  de  forskellige 
Distrikter,  og  især  ønsker  jeg,  at  I  vil  erindre  mig,  at  jeg 
maa  have  Herrens  Hjælp  og  Bistand  i  mit  ansvarsfulde 
Arbejde. 

Jeg  ønsker  den  samme  gode  Forstaaelse  maa  vedblive 
være  mellem  os,  som  har  været  mellem  eder  og  Præsi- 
dent Petersen.  Om  jeg  nogensinde  kan  være  til  Hjælp, 
vil  det  glæde  mig.  Jeg  er  her  for  at  arbejde  for  Herrens 
Værks  Fremgang,  og  at  hjælpe,  hvor  jeg  kan. 

Kirkens  første  Præsidentskab  sender  de  hjerteligste  Hils- 
ner til  alle  de  Hellige. 

Eders  Broder  i  Pagten. 

Holger  M.  Larsen. 
Missionspræsident. 

DEN  DANSKE  MISSION. 

ANKOMST. 
Ældste  Holger  M.  Larsen,  Logan,  Utah,  ankom  til  Køben- 
havn paa  S/S  »Oscar  II«  den  11.  Juli.  Br.  Larsen  er  af  det 
første    Præsidentskab    beskikket   til   at   præsidere   over  den 
Danske  Mission.  Vi  ønsker  Præs.  Larsen  hjertelig  velkommen. 

AFLØSNING. 
Præsident  Joseph  L.  Petersen  og  Str.  Ida  A.  Petersen  er 
af  Kirkens  første  Præsidentskab  hæderlig  afløst  fra  at  præ- 
sidere   over   den    Danske   Mission,   som   de   har  præsideret 

over  i  37a  Aar,  og  vil  rejse  hjem  paa  S/S  »Leviathan«  den 
25.  August  1929. 

Ældste  G.  Philip  Jensen,  der  i  40  Maaneder  har  virket 
i  den  Danske  Mission  og  har  præsideret  først  over  Aarhus 
og  senere  over  Københavns  Distrikt  samt  har  i  172  Aar 
været  Medarbejder  ved  »Stjernen«,  er  hæderligt  afløst  med 
Tilladelse  til  at  rejse  hjem. 

Ældste  Gunner  M.  Nielsen,  Præsident  over  Aarhus  Distrikt 
og  Albert  M.  Olsen,  Forstander  over  Odense  Gren,  er  lige- 
ledes hæderligt  afløst  med  Tilladelse  til  at  rejse  hjem. 

Vi  takker  disse  Brødre  for  vel  udført  Arbejde  og  ønsker, 
at  Herren  maa  velsigne  Dem  i  Fremtiden.  Disse  Brødre  vil 
foretage  en  Tur  gennem  Europa,  hvorefter  Præs.  Jensen  og 
Nielsen  vil  afrejse  paa  S/S  »Leviathan«  den  6.  August  og 
Ældste  Olsen  paa  S/S   »America«   den  15.  August. 

BESKIKKELSE. 
Ældste  Carl  M.  Nielsen  er  beskikket  som  Præsident  over 
Københavns    Distrikt,   og  Orval  D.  Benson  som  Præsident 
over  Aarhus  Distrikt. 

FORFLYTTELSE. 
Ældste  James  C.  Ostegarr  er  forflyttet  fra  Aarhus  til  Kø- 
benhavns Distrikt.  Joseph  L.  Petersen, 

Missionspræsident. 

BESØG  FRA  AMERIKA. 

Br.  og  Str.  A.  A.  Scheby  og  Datter  fra  Logan,  Utah,  be- 
søger for  nærværende  deres  Fødeland,  Danmark,  og  aflagde 
os  et  behageligt  Besøg  i  Korsgade  11  i  Dagene  11.  og  12. 
Juli. 

UNGDOMSFORENINGENS  NYE  VALGSPROG. 

Ved  den  fornylig  afholdte  Ungdomsforenings  Konference 
i  Salt  Lake  City  i  Dagene  fra  den  7. — 9.  Juni  blev  følgende 
Valgsprog  adopteret  af  Ungdomsforeningerne  for  den  kom- 
mende Sæson: 
»Vz  staar  for  Bevarelsen  af  vor  Arv  ved  Lydighed  til  Tro«. 

Dette  Valgsprog  skulde  ved  Efteraarskonferencens  Af- 
holdelse indføres  som  Valgsprog  for  Ungdomsforeningerne 
i  den  Danske  Mission. 

FARVEL. 

Da  jeg,  som  det  vil  ses  af  omstaaende,  har  modtaget  en 
hæderlig  Afløsning  fra  min  Gerning  i  den  Danske  Mission, 
ønsker  jeg  i  dette  Nummer  af  »Stjernen«  at  udtrykke  min 
Taknemmelighed  til  alle,  jeg  er  kommen  i  Berøring  med  i 
den  Tid,  jeg  har  virket  her  i  den  Danske  Mission  —  baade 
til  Missionærerne,  Kirkens  Medlemmer  og  Venner.  Maa  Gud 
velsigne  eder  for  eders  Venlighed,  Gæstfrihed  og  Imødekom- 
menhed over  for  mig.  Gud  har  rigeligen  velsignet  mig  i  den 
Tid,  jeg  har  virket  i  mit  Fødeland,  med  et  større  og  stærkere 
Vidnesbyrd  om  Guddommeligheden  af  denne  Kirke  og  større 
Paaskønnelse  af  mit  Medlemskab  af  samme.  Med  Vemod 
forlader  jeg  mit  skønne  Fødeland  og  de  Venner,  jeg  har 
fundet,  baade  i  og  udenfor  Kirken;  men  vort  Haab  staar 
til,  at  vi  mødes  igen  en  Gang.  Farvel  og  Tak. 

Philip  Jensen. 
BESØGER  MISSIONEN. 

Præsident  Joseph  L.  Petersen  og  Præsident  Holger  M. 
Larsen  vil  tilsammen  aflægge  officielle  Besøg  i  Aarhus  og 
Aalborg  Distrikter  saaledes,  at  Præsident  Larsen  kan  blive 
personligt  bekendt  med  Kirkens  Medlemmer  og  Missionærer 
samt  Arbejdet  i  disse  Distrikter  forinden  Præsident  Petersens 
Hjemrejse.  Ligeledes  vil  Præs.  Petersen  benytte  Lejligheden 
til  at  tage  Afsked  med  Missionærer,  Medlemmer  og  Venner 
i  den  Del  af  Missionen. 


PRÆSIDENT  OG  SØSTER  WIDTSOE 
I  NORGE. 

Den  Norske  Mission  havde  fornylig  den  Ære  at  have 
Besøg  af  Præs.  og  Str.  John  A.  Widtsoe  og  Datter,  Eudora, 
samt  Missionær  Richard  Evans.  Præsident  Widtsoe  ankom 

den  6.  Juni  til  Oslo,  medens  Søster  Widtsoe  med  deres 
Datter  Eudora  og  Missionær  Evans  kom  om  Aftenen  den 
følgende  Dag. 

Der  blev  afholdt  adskillige  Møder  i  Oslo  Gren,  og  mange 
af  de  forskellige  Vanskeligheder,  der  havde  besværet  Mis- 
sionærerne og  Kirkens  Medlemmer  i  det  sidste  Aarstid,  blev 
rettet,  og  som  Følge  deraf  gør  en  meget  bedre  Aand  sig 
gældende  blandt  Medlemmerne.  Der  blev  ogsaa  afholdt 
Møder  med  Missionærerne,  ved  hvilke  Præsident  og  Søster 
Widtsoe  gav  os  en  aandelig  Fest,  hvis  Indflydelse  føles 
overalt  i  Missionen. 

Dernæst  besøgte  Selskabet  Bergen  paa  Norges  Vestkyst. 
Paa  Vejen  til  Bergen  foretoges  en  lille  Udflugt  til  den  be- 
rømte Hardangerfjord  for  at  bese  dens  Udsigter  og  det 
skønne  Landskab,  som  Norge  er  saa  godt  kendt  for  over 
hele  Verden.  Det  er  overflødigt  at  berette,  at  baade  Kirkens 
Medlemmer  og  Missionærerne  i  Bergen  var  glade  for  at  høre 
de  Raad  og  Lærdomme,  som  Præs.  og  Str.  Widtsoe  gav  dem. 

Den  19.  Juni  rejste  hele  Selskabet  nordpaa  for  at  besøge 
Øen  Frøjen,  der  er  Præsident  Widtsoes  og  hans  Moders 
Fødested.  Dette  Besøg  havde  Str.  Widtsoe  set  hen  til  med 
store  Forventninger  i  over  31  Aar.  Denne  0  er  beliggende 
en  kort  Distance  fra  Fastlandet.  Hovedindustrien  og  saa  at 
sige  den  eneste  Industri  paa  Øen  er  Fiskeri.  Det  var  her, 
at  Præs.  Widtsoes  Fader  kom  som  Skolelærer,  og  hvor  han 
blev  bekendt  med  den  unge  Dame,  der  senere  blev  hans 
Hustru  og  Moder  til  en  af  vore  store  Ledere  i  Kirken  og 
Statsmand. 

En  Gang  om  Ugen  kommer  der  til  denne  0  en  Prædikant. 
Det  hændte,  at  Præs.  Widtsoe  ankom  i  den  Uge,  hvor 
Præsten  var  fraværende.  Der  blev  holdt  et  Møde,  og  saa 
at  sige  hele  Øens  Befolkning  kom  for  at  høre  Evangeliet 
forkyndt  saaledes,  at  Modehuset  var  fyldt  til  Trængsel.  Et 
Pigekor  udførte  Sangen.  Disse  Piger  var,  da  Mødet  skulde 
afholdes  i  Færd  med  at  øve  dem  til  en  Koncert,  de  skulde 

give,  og  indvilligede  straks  i  at  synge,  da  Præs.  Widtsoe 
bad  dem  derom. 

Præsident  Widtsoe  og  Selskab  rejste  derefter  til  Trond- 
hjem,  hvor  de  ankom  den  18.  Juni  og  afholdt  to  Møder, 
et  med  Kirkens  Medlem  paa  vor  egen  Sal,  og  et  offentligt 
Møde  i  en  af  de  store  Mødesale  i  Byen.  Det  bemærkes,  at 
Præs.  Widtsoes  Moder  virkede  som  Missionær  i  Trondhjem, 
da  hun  efter  sin  Mands  Død  forlod  Frøjen  med  sin  Familie 
for  at  bosætte  sig  i  Trondhjem,  indtil  hun  emigrerede  til 
Amerika.  Navnet  Widtsoe  er  godt  kendt  i  denne  Del  af 
Landet,  hvor  Præsident  Widtsoe  henlevede  sine  Drengeaar. 

Str.  Jensen  og  jeg  forlod  Selskabet  her  for  at  rejse  til- 
bage til  Oslo,  medens  Præsident  Widtsoes  Selskab  tog  mod 
Nord  til  Narvik,  den  nordligste  Gren  i  Kirken.  Det  er  ikke 
ofte,  at  denne  Del  af  Norge  bliver  besøgt  af  saa  fremragende 
Autoriteter;  det  er  i  det  hele  taget  sjældent,  at  Missionærerne 
kan  komme  der,  fordi  det  er  saa  langt  borte  —  det  er  paa 
den  anden  Side  den  arktiske  Zone  —  ;  derfor  paaskønnedes 
Præs.  Widtsoes  Besøg  til  Narvik  dobbelt.  Der  var  her  ar- 
rangeret fire  Møder  for  Medlemmer  og  Venner,  der  alle 
lyttede  med  Interesse  til  Præsident  og  Str.  Widtsoes  Raad 
og  Lærdomme. 

En  lokal  Afholdsforening  afholdt  en  Midsommerfest  paa 
dette  Tidspunkt  og  inviterede  Præs.  Widtsoe  og  Selskab  til 
at  overvære  denne.  Der  blev  senere  arrangeret  en  Tur  til 
Bjergene,  hvorfra  man  kunde  beskue  den  vidunderlige  Mid- 
natsol, der  sendte  sine  Straaler  ud  over  Landet  Kl.  12  Nat. 
Paa  Slaget  tolv  sang  man  »O,  du  Zion  i  Vest«,  hvorefter 
Præsident  Widtsoe  ofrede  en  Bøn  for  de  Hellige  i  dette  Land. 

Præs.  Widtsoe  og  Selskab  forlod  Norge  den  25.  Juni  for 

at  aflægge   Besøg  i  den  Svenske  Mission.  Hans  Besøg  her 

til   Norge   vil   længe   erindres   af  alle,   der   havde   det   store 

Privilegium  at  høre  ham. 

Hyrum  D.  Jensen, 
Mission  spræsident. 


237 

DEN  NORSKE  MISSION. 

ANKOMST  OG  BESKIKKELSE. 
Ældste   Golden    Dean   Carlston   ankom   til   Oslo    ombord 
paa  S/S   »Hellig  Olav«   den  2.  Juli  1929,  for  at  virke  i  den 
Norske  Mission,  og  er  beskikket  til  at  virke  i  Oslo  Distrikt. 

Hyrum  D.  Jensen, 
Missionspræsident. 

VELKOMMEN ! 

Hilsen  til  Apostel  John  A.  Widtsoe  fra  Trondhjems  Gren 

av 
Eldste  Gustav  G.  Risan. 

I  tidens  midte  et  lys  blev  sendt 
til  jorden  fra  lysets  rike. 
Et  lys,  der  skinnet  saa  klart  og  rent; 
ei  aldrig  man  saa  dets  like. 

Lyset,  der  kom,  var  Jesus  Krist 

for  Faderens  vilje  at  gjøre. 

Til  jordelivets  mission  frivillig  han  gik. 

Han  slegten  til  Gud  vilde  føre. 

Han  bygget  det  store  kirkehus 
av  levende  meneskestene. 
Han  satte  i  det  som  lysende  bluss 
Profeter,  Apostler,  med  flere. 

Naar  huset  var  reist,  Hans  mission  endt 
og  veien  til  Gud  var  banet. 
Naar  alt  var  fuldbragt,  hvortil  han  var  sendt, 
han  atter  vor  jord  f orlater. 

Til  avskedsstunden  paa  bjergets  top 

apostelskaren  de  mødte  op 

for  Mesterens  vilje  at  høre. 

—  —  Da  træder  Han  frem,  saa  kjærlig,  saa  stor 

med  myndig  røst  Han  taler: 

»Al  magt  er  mig  given  i  himmel,  paa  jord, 

I  .være  nu  skal  mine  vidner! 

Gaa  ut  i  al  verden,  til  aUe  paa  jord 

mit  ord  I  alle  skal  lære. 

Hvad  Jeg  har  befalet,  det  fast  skal  staa, 

ei  aldrig  fra  det  I  maa  vike! 

Og  hvo,  som  omvender  sig,  døpes  og  tror, 

skal  arve  med  mig  i  mit  rike.«  —  — 

Saa  lød  Hans  ord,  før  op  Han  for 

i  triumf  til  sin  Faders  bolig. 

Apostelskaren  tilbage  stod 

saa  tause  —  —  med  undrende  blikke  —  — 

Det  var  —  —  som  de  ei  helt  forstod  —  — 

Da  føltes  med  ett,  det  store  kald, 
som  de  av  Mesteren  fik; 
at  gaa  til  den  verden,  der  laa  i  sit  fald, 
med  budskab  om  fred  og  forlik. 

Med  hævet  pande,  med  troens  glød 
apostelskaren  gik  frem. 
De  vantroens  borge  med  kraft  nedbrød 
og  bygget  Guds  kirkehjem. 

Dog  ondskapens  hære  gik  frem  til  strid, 
de  vilde  Guds  kirke  bekrige. 
Og  ondskapens  kjæmper  de  luret  sig 
omkring  de  av  Herren  utkaarne. 

Paa  sin  færd,  Apostelskaren,  rundt  jord 
fik  Mesterens  ord  opleve, 

—  »at  den,  der  skal  vandre  i  Mesterens  spor, 
faar  ogsaa  som  Mesteren  lide.«  — 

En  efter  en  i  apostlernes  rad 

de  maatte  med  livet  bøte. 

Dog  aktet  de  ei  de  sviende  slag, 

thi  bakom  døden  og  lidelsens  dag  — 

de  skuet  Guds  morgenrøde. 

* 

Gud  tok  sin  kirke  fra  slægten  paa  jord, 

da  slægten  ei  vilde  den  lyde. 

Opfyldt  blev  de  gamle  profeters  ord 

om  frafaldets  mørke  tider. 

»Himlen  blev  lukket!  Ei  svar  fra  Gud  —  — 

Profeternes  røst  ei  hørtes.  —  — 

—  —  Slægten  den  svaiet  —  som  skib  uten  ror  — 

Og  siden  efter  i  lange  aar 
hørtes  et  suk  paa  jord: 
»Skal  aldrig  mere  fra  kirkens  hus 
tolkes  Guds  kjærlighetsord?« 
Skal  aldrig  mere  de  lysende  bluss 
straale  for  slægten  paa  jord.« 

Apostlen  Johannes  paa  Patmos  sad 
og  skuet  en  fremtid  saa  skjøn, 

da  endt  skulde  være  den  mørke  dag 
paa  grund  av  en  ynglings  bøn. 
Han  saa  gjennem  luften  en  engel  for 
med  evigt  budskab  fra  Gud. 
Han  saa  paany  Guds  kirkehus, 
med  de  lysende  blinkende  bluss. 

Den  engel  nu  gjæsted  har  vor  jord, 
opreist  er  Guds  kirke  paany, 
Profeter,  apostler  nu  atter  gaar  ut, 
forkynder  Guds  kjærlighetsbud. 
Apostler  som  fordum  leder  Guds  folie 
med  inspiration  ifra  Gud, 
vandrer  omkring  paa  jorden  som  tolk 
for  Sandhetens  Evige  Gud.  —  — 

I  kveld  vi  som  søsken  i  Trondh jerns  Gren 

vil  feire  en  glædelig  fest. 

I  aandens  sambaand  vi  alle  som  en, 

—  —  vil  hilse  Apostlen  som  gjæst  —  — 

vi  stemmer  vort  sind,  vi  ham  rækker  vor  haand 
med  tak  til  vor  Himmelske  Far, 
som  knuttet  os  sammen  i  evangeliets  aand, 
i  den  kraft  evangeliet  kun  har. 

Velkommen  da  vær,  med  din  datter  og  viv, 

—  føl  —  hvor  hjerterne  mot  Eder  slaa! 
Vi  alle  fremad  til  evigt  liv 

paa  sandhetens  veie  vil  gaa. 

Som  søsken  i  Pakten,  vi  hilser  den  dag, 
men  glæde  vi  favner  den  stund, 
da  sandhetens  rene  og  hellige  sak 
skal  tolkes  ved  Apostelens  mund.  —  — 


EMNER  FOR  AUGUST  1929. 
KREDSLÆRER. 

AABENBARING. 

1.  Hvad  er  Aabenbaring.  Kundgørelser  af  guddommelige 
Sandheder  ved  himmelske  Tilkendegivelser.  Forskellen  paa 
Inspiration  og  Aabenbaring.  (4.   Mose.   12:  4 — 9.) 

2.  Aabenbaring  i  fordums  Tider.  Adam,  Enok,  Noah, 
Abraham,  Moses  osv.  (1.  og  2.  Mosebog).  Paa  Kristi  Tid 
staar  Kristus  og  Apostlene  som  Aabenbarer.  (Joh.  12:  49 
—50;   14:    10—31.) 

3.  Fortsat  Aabenbaring  nødvendig.  (Amos  3:  7;  Ordspr. 
29:  18.).  Evangeliet  skulde  gengives  ved  Aabenbaring.  (Joh. 
Aab.   14:  6.) 

4.  9.  Trosartikel:  Vi  tror  alt  det,  som  Gud  har  aaben- 
baret,  som  han  nu  aabenbarer,  og  vi  tror,  at  han  endnu 
vil  aabenbare  store  og  vigtige  Ting  henhørende  til  Guds 
Rige.  

DEN  KVINDELIGE  HJÆLPEFORENING. 

MORMONS  BOG. 
»Vi  tror  ogsaa,  at  Mormons  Bogs  Indhold  er  Guds  Ord«. 
(8.   Trosartikel.) 

1.  Hvad  er  Mormons  Bog.  Læs  Bogens  Titelblad.  Vi  paa- 
staar,  at  den  er  af  guddommelig  Oprindelse,  skreven  af 
gamle  Profeter,  der  i  fordums  Tider  levede  paa  det  ameri- 
kanske Fastland  og  er  Indianernes  Forfædres  Historie. 

2.  Hvorledes  fremkommen.  Englen  Moronis  Besøg  hos 
Jos.  Smith.  (Kostl.  Perle,  Side  88—95).  Udkom  i  1830  i 
5000  Eksemplarer. 

3.  Bibelske  Profetier  om  dens  Fremkomst.  (1.  Mose.  49: 
22—26;  Esaias  29:  4,  11—12;  Eze.  37:  15—19;  Aab.  14:  6). 

4.  Hvorfor  den  er  guddommelig.  De  tre  Mænds  Vidnes- 
byrd; 8  Mænds  Vidnesbyrd.  Arkæologiske  Vidnesbyrd.  Pro- 
fetier i  Bogen,  der  er  gaaet  i  Opfyldelse  siden  Bogens  Frem- 
komst (2.  Nephi  10:  10—14;  29.  Kap.).  Dens  Løfte  til 
enhver,  der  læser  den  (Moroni   10:   3 — 4). 

